Paniekaankope lei tot ‘kunsmatige’ kosskaarste | Netwerk24
Deur Lourens Schoeman 29 Maart 2020 18:51
Die minister het die naweek weer beklemtoon dat hierdie aankope gedurende die staat van inperking lei tot ’n kunsmatige kosskaarste en die verdraaiing van feite.
Die veiligheid van ons boere en plaaswerkers is baie belangrik.
“Die landbou en voedselprodusente is belangrik, veral nou. Ingevolge die Rampbestuurswet van 2002 is die landbousektor verantwoordelik vir voedselsekuriteit en is die bedryf gevolglik as noodsaaklik verklaar.
“Dit sluit in die oes en berg van landbouprodukte. Dit herbeklemtoon die volle voedselwaardeketting, van die plaasbedrywighede, verwerking, voedselproduksie en logistiek tot die ondersteuningsfunksies, wat doeltreffende lewering tot gevolg moet hê. Dit alles moet bydra tot die beskikbaarheid van genoeg kos,” sê Didiza.
Sy sê die maatreëls wat die regering en landbou ingestel het, sluit in die monitering van voedselvoorsiening en die versekering dat kritieke landbouproduksie ononderbroke voortgaan.
“Die veiligheid van ons boere en plaaswerkers is baie belangrik.”
Rig alle navrae oor Covid-19 in die landbousektor aan Covid-19info@dalrrd.gov.za of skakel 086 024 6640.
Meer oor: Thoko Didiza | Covid-19-Pandemie | Landboubedryf | Staat Van Inperking | Kos | Paniekaankope
Geen tekort aan toiletpapier
Graanbedryf maak planne om tekorte te voorkom
Moenie meer koop as wat jy nodig het